Nyu-Yorkdagi Fors paradi. Fors Paradi (; ) — Amerika Qoʻshma Shtatlarining Nyu-York shahrida har yili mart oyida boʻlib oʻtadigan forslar, Eronliklar va Buyuk Eronga kiruvchi baʼzi mamlakatlar va xalqlarning madaniy va Navroʻz paradidir. Parad asoschilari va rahbarlarining asosiy qismi 1979-yilda Eronda yuz bergan Islom inqilobidan qochgan immigrantlardir. Ushbu parad ilk bor 2004-yilda Navroʻz bayrami ayyomida, AQShda istiqomat qiladigan Eronlik immigrantlar tomonidan oʻtkazilgan edi va keyinchalik har yili mart oyining oʻrtalarida oʻtkaziladigan marosimga aylandi. Paradda nafaqat forslar va Eronliklar, balki Afgʻoniston, Tojikiston, Kurdiston, Oʻzbekiston va Ozarbayjondan boʻlgan immigrantlar va muxojirlar ham qatnashib keladi. Paradda turli-xil koʻrgazmalar, milliy taomlar, qoʻshiqlar, kiyimlar va raqslar namoyish etiladi. Parad ishtirokchilari kolonna sifatida Nyu-Yorkning markaziy koʻchalaridan tomoshabinlar olqishida oʻtishadi.